text:
Orð: Myra Brooks Welch
Lag: M.C. Restorff
Týtt úr enskum: Victor Danielsen
Ei tykist fiólin verd eitt boð
so støvut og ljót hon er –
aktiónshaldarin bert talaði so:
“Ein gomul fiól er her!”
Hann helt hana upp: Eitt boð upp á meg!”
Hann smíltist: “Hvør býður nú?
Ein króna – tvær krónur – teim dámar ei teg,
tvær krónur bert verd ert tú.”
“Tvær krónur, fyrstu ferð – eingin meir?
Tvær krónur aðru ferð!”
Tá ein gráhærdur maður – hann sóu ei teir –
kom fram og bað lata seg fá
ta gomlu fiólina – hann hana fekk
og stemmaði streingirnar væl
og spældi eitt lag, sum til hjørtuni gekk
sum einglasongur og spæl.
Nú tagnaði spælið, og við eini rødd,
sum pipraði rørd og lág,
aktiónshaldarin lyfti boygda høvd
og segði: “Hvat boð skal eg fá?
Túsund er boðið, og hvør sigur tvey?
Tvey túsund – hvør ger tað til trý?
Trý túsund og fýra, fimm, seks og sjey!”
Og so fall tá hamarin í.
“Hurrá!” rópar fólkið, men onkur spyr her:
“Fyrr hon fyri tvær krónur gekk,
hví bleiv hon so dýr nú?” og svarið er:
“Tí Meistarans hond hana fekk.”
– Og soleiðis syndin við mongum fer,
so út sum eitt vrak hann sær,
til spott fyri tankaleys menniskju er,
sum hin dagin fiólin var.
Ein máltíð av mati,
eitt glas, eitt spæl,
og gøtan kemur á hall –
so fjakka sálirnar uttan tal,
og hamarin nærum fall!
Men Meistarin kemur, og verðin kann
ei fata, hvat hent nú er –
hon spyr: “Hvat broytti so henda mann?”
Jú! Meistarans hond tað ger!


c: text/html

text:
Meirilutin í mentunarnevndini tekur ikki undir við at byggja sjósavn í Klaksvík
politikkur29-04-2017 - 09:34 - Jóanis Nielsen
Álit í løgtingsmáli nr. 49/2016 Uppskot til samtyktar um at byggja Føroya akvarium í Klaksvík Elsebeth Mercedis Gunnleygsdóttur, løgtingsmaður, hevur lagt málið fram 19. januar 2017, og eftir 1. viðgerð 7. februar er tað beint Mentanarnevndini.
Nevndin hevur viðgjørt málið á fundum 8. og 15. februar 22. og 29. mars 2017. Nevndin hevur undir viðgerðini havt fund við Føroya Sjósavn, Klaksvíkar kommunu, Tórshavnar Kommunu og Sjómannadagin í Klaksvík.
Undir viðgerðini hevur nevndin býtt seg í ein meiriluta og ein minniluta.
Meirilutin (Hanna Jensen, Kristianna W. Poulsen, Óluva Klettskarð, Katrin Kallsberg og Jónleif Johannesen) metir, at arbeiðið við at byggja upp sjósavn/akvarium í Føroyum er farið í gongd og staðfestir, at eitt samstarv er um hesa uppgávu longu nú, har sjálvsognarstovnur við 10 árum á baki við stuðli frá kommunu og landi rekur virksemið. Føroya Sjósavn hevur greiðar ætlanir um útbygging og víðkan av virkseminum á sama staði, sum savnið heldur til í dag, og er í samskifti við ymiskar partar um hetta. Sum skilst eru ongar ætlanirum at byggja ella stuðla einum akvarium í Klaksvíkar býráð við núverandi meiriluta, hóast partur av býráðnum er sinnaður at stuðla tí. Um eitt akvarium skal vera i Klaksvík, og um Føroyar kunnu hava tvey ella fleiri alment stuðlað sjósøvn, eru spurningar, sum, meirilutin metir, skulu viðgerast, tá møguligar ítøkiligar ætlanir fyriliggja frá einum umhvørvi, sum tekur stig til eitt akvarium. Tí tekur meirilutin ikki undir við málinum og mælir Løgtinginum frá at samtykkja uppskotið.
Minnilutin (Jógvan á Lakjuni og Bjørn Kalsø) hevur hesar viðmerkingar: Uppskotið hjá Elsebeth Mercedis Gunnleygsdóttur hevur veruliga sett spurningin um akvarium og sjósavn á dagsskránna. Uppskotssetarin hevur alla tíðina lagt dent á, at ætlanin ikki hevur verið at taka nakað frá Føroya Sjósavni á Argjum, og minnilutin tekur fult undir við hesum og mælir eisini framhaldandi til at stuðla Føroya Sjósavni og teimum ætlaðu útbyggingum, ið har skulu gerast. Í uppskotinum verður Føroya Sjómannadagur í Klaksvík nevndur, og er hann uttan iva íblástur til hetta uppskotið um akvarium, tí í sambandi við sjómannadagin hava kør við livandi fiski verið sett upp á Stongunum, og hetta hevur verið ógvuliga væl móttikið. Undir viðgerðini í Mentanarnevndini hava umboð fyri Sjómannadagin lýst ógvuliga áhugaverdar og nýhugsandi ætlanir um eitt ”undirsjóvar akvarium” á Borðoyarvík, sum kann gerast eitt sera áhugavert øki fyri frítíðarkavarar, har gomul skip longu eru og verða søkt, og ætlanir eru eisini um at leggja ein ”glasstunnil” út í sjógvin fram við taraskógnum á einum ávísum øki soleiðis, at fólk eisini kunnu fáa upplivingar undir sjónum. Fleiri onnur hugskot eru eisini í hesum sambandi, og kanningar um møguleikar og eisini kostnað eru í gongd. Vert er at nevna, at andstøðan í Klaksvíkar býráði hevur víst uppskotinum hjá Elsebeth Mercedis Gunnleygsdóttur stóran áhuga og hevur eisini mælt til at seta pening av at stuðla tiltakinum. Minnilutin heldur, at hugskotini hjá Føroya Sjómannadegi eru ógvuliga spennandi og áhugaverd, og fer tí at mæla til – í staðin fyri nú beinanvegin at heita á landsstýrið um at leggja lógaruppskot fram – at samtykkja eitt broytingaruppskot, har heitt verður á landsstýrið um at stuðla Føroya Sjómannadegi í sambandi við fyrireiking av ætlanunum um eitt “undirsjóvar akvarium”. Mett verður, at brúk verður fyri einum 300 túsund kr. til hesar kanningar. Fleiri onnur spennandi prosjekt liggja eisini í ætlanunum hjá Føroya Sjómannadegi. Minnilutin setir tí fram soljóðandi b r o y t i n g a r u p p s k o t “Løgtingið heitir á landsstýrið um at fyrireika og leggja fyri tingið lógaruppskot, sum hevur til endamáls at stuðla privatum initiativi í sambandi við “undirsjóvar akvarium” á Borðoyarvík.” Við hesum broytingum tekur minnilutin undir við málinum og mælir Løgtinginum til at samtykkja uppskotið
Mentanarnevndin, 28. apríl 2017 Hanna Jensen Kristianna W. Poulsen Óluva Klettskarð formaður næstformaður Katrin Kallsberg Jónleif Johannesen Jógvan á Lakjuni Bjørn Kalsø

robotstxt: allowed

filter: keep


text:
Í seriuni Breaking Bad er høvuðspersónurin meth-kongurin, Walter White. Sonur hansara, Walter Jr., nevndur Flynn, er spastikari. Í staðin fyri at fáa ein royndan sjónleikara at spæla leiklutin sum spastikarin, hevur Vince Gilligan, skrivari og framleiðari av seriuni, valt ein, ið veruliga er spastikari, nevniliga RJ Mitte.
- Eg haldi, tað er sera umráðandi, at vit hava veruligar søgur í sjónvarpinum, ið veruliga ávirka hyggjaran. Fólk vilja síggja realismu. Fólk vilja síggja leiklutir, sum tey kenna seg aftur í, og tað er tað, sum er so gott við Breaking Bad. Serian hevur persónar, sum øll kunnu kenna seg aftur í, sigur RJ Mitte, ið ikki sær seg sjálvan øðrvísi enn onnur fólk.
Kelda: Vice


text:
Fótbóltssamband Føroya
Fótbóltssamband Føroya ella FSF er ovasta leiðslan innan fótbólt í Føroyum. FSF varð stovnað 13. januar 1979. Áðrenn tað, árini 1942 til 1978 var tað ÍSF ið hevði ábyrgdina av fótbóltinum í Føroyum. FSF er við til at menna føroyskan fótbólt, m.a. við at skipa fyri skeiðum fyri venjarar og dómarar. FSF hevur eisini ábyrgdina fyri føroysku landsliðunum bæði hjá monnum, kvinnum og unglingum. Meistaradeildin hjá monnum byrjaði í 1942. Skipaður kvinnufótbóltur í Føroyum byrjaði í 1985. 2. juli 1988 gjørdist Føroyar limur í FIFA og 18. apríl 1990 gjørdist Føroyar limur í UEFA. Síðan tá hevur Føroyar luttikið í altjóða fótbóltskappingum.
Innihaldsyvirlit
Formenn í Fótbóltssambandi Føroya[rætta | rætta wikitekst]
Aðalskrivarar[rætta | rætta wikitekst]
- 1995-2009 - Ísak Mikladal, Klaksvík
- 2009- Virgar Hvidbro, Tórshavn[1]


text:
Edward Fuglø (1965): Colony. 2006. Akryl á lørift, 160 x 475 cm. Dansk-Færøsk Kulturfond.
Myndin hevur enfeldið og slagmáttin í plakatini – og sniðfundigheitina í málninginum. Myndin skiftir eisini millum fotografiska naturalismu í lýsingini av súluhøvdunum og tí mynstruta skuggavirknaðinum í klædningunum.
Súlan er størsti fuglur í Føroyum, og her avmyndast hon í tøttum raði við einum skógi av spískum nevum eins og spjót. Í teirra pertnu klædningum stíga súlurnar fram sum ein breiðfylking av valdsmenniskjum við førarakallinum á odda. Klædningurin hevur tikið plássið frá hernaðarbúnanum sum maktsúmbol.
Og so kemur tað tvítýdda heitið – á enskum sum tilsiping til universella innihaldið. Í hesum fuglabøli snýr tað seg um vald, um nøkur sum hertaka hini – tey komandi valdsmenniskjuni.
Tíðarskeiðið 1. mai - 31. august:
Mánadag - sunnudag kl. 11.00 - 17.00
Tíðarskeiðið 1. sept. - 30. apríl:
Týsdag - sunnudag kl. 13.00 - 16.00
Mánadag ikki opið
Atgongugjald:
- Vaksin: 65 kr.
- Lesandi: 25 kr.
- Bólkar, min.12 vaksin: 50 kr. fólkið
- Limir og børn undir 16 ár: ókeypis.
Listasavn Føroya
Gundadalsvegur 9
P.O. Box 1141
FO-110 Tórshavn
Føroyar
Tel +298 313579
Email info@art.fo
Facebook


text:
City Kids er sunnudagsskúlin í City Church. Vit ynskja, at børnini læra um Jesus og skulu mennast andaliga, persónliga og sosialt. Tí leggja vit okkum eftir at hava ymiskar aktivitetir, sum kunnu menna hesi trý øki. Vit stuðla missiónsarbeiði úti í heimi og vilja læra børnini, at tey kunnu veita eina hjálpandi hond. Bæði í nærumhvørvinum og langt burturi frá okkara landi og mentan.
Í City Kids ynskja vit eisini, at børnini skapa vinabond við hvønn annan, hugna sær og hava tað stuttligt. Nógv kreativt verður gjørt í City, og vit læra børnini at gera nógv ymiskt handaligt arbeiði, læra tey ymiskar sangir og spøl.
Nakrar ferðir um árið skipa vit fyri ymsum tiltøkum so sum útferð, familjulegu, rulla páskaegg og hava ymsar veitslur.
City Kids er býtt upp í tríggjar bólkar. Børn 0-3 ár, børn 4 ár til 2. flokk og síðani børn úr 3. flokki og uppeftir. City Kids er frá kl. 11.45 til 12:30 á veghæddini í City Church. Foreldur eru vælkomin við í City Kids.


text:
Í einum innleggi í 2011 var víst á, at Europa Ráði í løtuni roynir at ávirka við lógar uppskotum, í kunnu skerja og kúga rættindini hjá kristnum og serstakliga kreationistum. Talan er serstakliga um kjakið í samband við skapan og ID mótvegis menningarlæruni; hetta sum Europa Ráði setur í samband við fundamentalismu, vanda fyri fólk og samfelag, teokrati og brot á mannarættindir. Ljóðar meiri sum ein umvendingartalað: 'vend við áðrenn tað er ov seint': "It is part of the role of the Council’s parliamentarians to react before it is too late.".
Uppskotið byggir á ein peruvelling har sjálvandi Richard Dawkins, hesin sum sigur seg verða eina apu úr Afrika, sum líknar menniskjan við maskinur og samtykir við Singer sum barnadráp (tó av sera sjúkum børnum), spælir eins sera ávirkandi leiklut (í hesum høpinum). Ja...tosa um vanda fyri fólk og samfelag.
Europa Ráðið eggjar enntá øllum londum í EU at fara í hernað móti hesum religiøsa rákið:
17. Investigation of the creationists’ growing influence shows that the arguments between creationism and evolution go well beyond intellectual debate. If we are not careful, the values that are the very essence of the Council of Europe will be under direct threat from creationist fundamentalists. It is part of the role of the Council’s parliamentarians to react before it is too late.18. The Parliamentary Assembly therefore urges the member states, and especially their education authorities, to:18.1. defend and promote scientific knowledge;18.2. strengthen the teaching of the foundations of science, its history, its epistemology and its methods alongside the teaching of objective scientific knowledge;18.3. make science more comprehensible, more attractive and closer to the realities of the contemporary world;18.4. firmly oppose the teaching of creationismhttp://kristindomur-svarar.blogspot.com/2011/07/europa-tingi-verja-menningarlruna.html
Akkurát hvørji virðir hesir vilja verja, átti at verða ein gáta. Europa er, sum tað er í løtuni, á veg niður í rennisteinin. Socialu trupuleikarnir, hjúnabands brotini, ómoralurin og minkanin av uppruna europearum, geva okkum ein dapra mynd av hesum Europa, sum hesir ynskja at halda fast uppá.
Harnæst er hesin neyðugi sigurin yvir Bíbliuna og kreationismu ein joke. Sum um Bíblian og kreationisma eru atvoldin til tær avbjóðingar og teir trupuleikar sum Europa í nýggjari tíð má dragast við.
Í dag er óttin sjálvsagt settur í samband við vaksandi Islam, um møguliga Sharia yvirtøku (um nøkur ár) og terrorismu; flestu kanska væl vitandi yvir, at tað fólkatalið sum vildi styrkt samfelagið í Europa, er í slíkari minking, at samfelag okkara, neyvan nakrantíð í komandi framtíð, fer at kunna standa ímóti.
Tað má tí gleða Europa ráðið, at í fraklandi umhugsar socialistiska stjørnin sum umboðar sekularismu, nú í álvara at seta slíka verkætlan ígongd. Talan er um at senda radikalar islamistiskar immamar av landinum, í royndini at steðga vøkstrinum og ávirkanini av víðgongdari Islam. Ein avgerð sum eg takið fult undir við og sum mong kristin hava skotið upp, í ártíggindur; tá sekuleru kreftirnar gjørdu alt fyri at verja radikalt Islam, eisini tess døpru síðu.
Í greinini niðanfyri lesa vit:
France's official secularism sidelines faith in the public sphere, but a trend towards a more visible religious identity among some Muslims, Jewhttp://www.reuters.com/article/2012/12/12/us-france-religion-extremists-idUSBRE8BB0VA20121212
s and Catholics has made defending it a cause for the traditionally secularist left-wing parties.
FOCUS ON ALL FAITHS
Valls stressed the focus would be not only on radical Salafi Muslims recruiting among disaffected youths, but also on groups such as Civitas, a far-right lay Catholic movement that protests aggressively against what it calls insults to Christianity.
Police were already observing Civitas closely because its protest campaigns skirt "the limits of legality," he said. "All excesses are being minutely registered in case we have to consider dissolving it and defending this before a judge."
The French Catholic Church has kept its distance from Civitas, which is close to the far-right National Front and the rebel traditionalist Society of Saint Pius X (SSPX), and encouraged its members to join only Church-backed protests against the planned legalisation of same-sex marriage.
At a Civitas march against gay marriage in Paris last month, some demonstrators attacked a French feminist journalist and
several Ukrainian feminists who came dressed as nuns or bared their breasts to mock the ultra-traditionalists.
Valls said the government had a duty to combat religious extremism because it was "an offence to the republic" based on a negation of reason that puts dogma ahead of the law.
Giving examples of religious extremists, he mentioned creationists in the United States and the Muslim world, radical Islamists, ultra-traditionalist Catholics and ultra-Orthodox Jews who want to live separately from the modern world.
SECTARIAN SALAFIS
Salafi Muslims, whose stern version of Islam also sets followers apart from Western society, sometimes act in a sectarian way to control youths seeking an identity, he said.
France actively pursues and sometimes bans sects and cults considered a threat to public order but radical Islamist groups have mostly been treated as security problems. Classifying them as sectarian could lead to preemptive legal action against them.
Announcing his initiative on secularism on Sunday, Hollande said the new observatory - a public agency to monitor policy issues and propose solutions - would also study ways to introduce classes on secular morality in state schools.
Education Minister Vincent Peillon told the conference the classes would stress the French values of equality and fraternity that teachers say pupils - especially in poorer areas with immigrant populations - increasingly do not respect.
"We have to teach this and it's not being done," he said. "If we don't teach it, they won't learn it."
Valls urged the more militant secularists at the conference not to see religions as sects to be opposed and to understand that established religions could help fight against extremists.
"We have to say that religions are not sects, otherwise sects are religions," he said.
Í hesum førið er væl skilligt, at Evropa tekur dramatisk stig í teirri vón at fyrbyrgja framtíðar kaos. Evropa er jú um at ørmaktast av sharia hóttanini.
Men so uppstendur paradoksi. Hevur ein bitið merki í gjøgnum árini, at gerðir islams, nærum á hvørjum sinnið eisini skulu vendast ímóti, ella í hvussu er inkludera jødadóm og Kristindóm? Kemur tað tí sum eitt óvænta skot, at valdið í Fraklandi ikki hevur ætlanir um at bróta frá hesum trendinum?
Tað átti higartil at verið øllum kunnugt, at høvuðsendamálið við einum gudleysum rákið í Europa, er ikki eina at verja okkum móti islamskari terrorismu og møguligari sharia, men eisini at eradikera religión og trúgv sum heild og at uppseta eitt ateistiskt samfelag við sekulerari humanistiskari ávirkan.
Ivaleyst eisini grundin til at Frakland nú, í hesum høpið, møguliga fer at nýta høvið at innseta lærutímar í skúlunum um sekuleran moral ????????, ja netup, eg spyrji tað sama, hvat sekulerur moralur so enn er.
Eg hugsi sum ikki einaferð um orðini hjá gudloysinginum Paul Kurtz, sum var ein av høvuðs oddamonnunum innan felagskapinum Council of secular humanism. Hann skrivar:
Gudleys rákið í Fraklandi, tykist hava líttlan áhuga, eina í at loysa trupuleikan við víðgongdari Islam og at tveita muslimskar prestar, í læra terrorismu út úr landinum. Talan er somuleiðis um radikalar katolikkar, harav nakrir gingu amok, tá nakrar gudleysar kvinnur (sum eg skilji rætt) runnu inn í slíka mannamúgvu, íklæddar nonnubúna og berum bróstum.
Somuleiðis er talan um at staturin, skal venda eygnum móti ultra konservativum jødum, sum mær vitandi ikki hava fragd av, at bresta bumbur ella pissa í okkara kornfleks. Øll væl vitandi um, at Franska stjørnin fyri minni enn 70 árum síðani samtykti í at stúgva jødiskar familjur í djóra vognar og senda hesi beina leið í fangatippir og gass kømur.
...og so kemur tað sjálvandi (tað sum øll bíða eftir)...kreationistar.
Giving examples of religious extremists, he mentioned creationists in the United States and the Muslim world, radical Islamists, ultra-traditionalist Catholics and ultra-Orthodox Jews who want to live separately from the modern world.Ja, vit eru jú stóra hóttanin móti samfelagnum í Europa, okkara ávirkan er jú brot á mannarættindir, vit eru jú vandin, tann heilt stóri, øtiligi vandin???
Ella so pástendur Europa Ráðið og sjálvandi eisini Richard Dawkins.
Skilji ikki heilt hví ateistar grenja um kristin, í brokkað seg yvir, at hesin sum ynskir at staturin skal bróta seg inn í kristnu heimini og taka ræði yvir okkara kristnu børnum, skal hava slíka ávirkan á Europa Ráðið.
Og annars hvat meina sekuleristar, tá hesir samstundis ikki siga seg vilja av við religión, og tað við orðunum: "we have to say". Í undanfarna innleggi vístu vit á, hvussu nazistarnir í Týsklandi og fasistarnir í Italien ikki hættaðu sær at seta beinleiðis móti religión, men heldur gjørdu sær galt av at nýta religión, til at vinna sær fleiri tilhengarir ella rættari at skapa eina falska mynd av tí veruliga motivinum.
Vóni at vit kristnu hesuferð duga og tora at standa upp og hyggja lygnina í eyguni og fara hesum vandamikla rákinum ímóti.


text:
Zakarias Wang
Tak niður grein:
Upprunin til stjórnarskipan Grønlands og Føroya
Úrtak
Greinin viðger spurningin um, hvør upprunin er til ta stjórnarskrá, sum varð samtykt í Danmarkar ríki 1661 og í Noregs ríki 1661/62. Nógv bendir á, at rekmátturin í tí gongd, sum gjørdi, at henda stjórnarskrá kom í lag, hevur verið Hannibal Sehested, sum 1642-51 hevði verið stathaldari í Noreg. Motivið kann hava verið ynskið um at fáa javnvág í viðurskiftini millum tey bæði kongsríkini í uniónini frá 1450, Noreg og Danmørk, tí tað var fortreytin fyri at styrkja Noreg, sum var tann parturin av uniónini, sum hevði størstu menningarmøguleikarnar. Hetta skuldi fáast í lag við eini demokratiskari gongd, har stættarting í ríkjunum høvdu avgerandi lutverkið. Tann, sum forkom hesum møguleika var Kristoffur Gabel, ið 1665 fekk kong at seta Peter Schumacher at skriva kongslógina, ið segði at kongur skuldi stýra einsamallur. Ikki fyrr enn í 1849 kom í Danmark tann stjórnarskrá við fólksins luttøku, sum Sehested hevði havt í hyggju, og í tí við deilstatin Danmark sameinda deilstatin, Grønland og Føroyar, er henda demokratiseringsgongd framvegis ikki sett í verk, tí tann felags myndugleiki, sum hevði kunnað gjørt eina stjórnarskrá fyri hendan deilstat, er ikki settur á stovn enn.
Summary
This paper treats the origines of the constitutions which were decided on in the two kingdoms of Denmark (1661) and of Norway (1661/62). Much indicates that the moving force in the process of passing these constitutions was Hannibal Sehested, who 1642-51 had been governor of Norway. The motiv has possibly been to get equality between the two kingdoms in the union of 1450, because that was the precondition for a rapid development of Norway, which was the state with the greatest growth potential. The plan was to reach this goal through a democratic procedure, with assemblies of the Estates in the realms having a leading role. The person responsible for the fiasco of this possiblility was Christopher Gabel, who in 1665 got the king to order Peter Schumacher to write a constitution which gave the king absolute power. Not until 1849 did Denmark get the democratic constitution wich
Sehested had wanted, and in the other state in the union (Greenland and Faroe), this democratic development is not started, because a constitutional convention is not elected yet.


text:
Colors of Love
Í samband við, at ABC Barnahjálp í Íslandi í ár hátíðarheldur, at felagsskapurin hevur virkað í 20 ár, varð lagið “Colors of Love” útgivið í Íslandi.
Lagið er sungið av Regínu Ósk, saman við sangarum úr Gospelkóri Reykjavíkur. Tað er Ívar Halldórsson, útvarpsmaður á íslendsku útvarpsstøðini, Bylgjuni, ið hevur skrivað lagið og ognað ABC barnahjálp tað.
Regina Ósk er kend songkvinna og vann hon í ár, saman við Fríðriki Ómar, íslendsku Grand Prix kappingina við sanginum, Það Sem Verður.
Niðanfyri er möguligt at síggja og hoyra Colors of Love, soleiðis sum tað er at finna á YouTube.


text:
Katrin í Toftum í Hósvík var ættað undan Garðsenda, og sum genta gekk hon til neyta har. Tá var hon trúlovað við elsta bóndasoninum Frammi í Stovu í Toftum.
Einaferð Garðsenda-neytakonur vóru hjá neytum, fann Katrin uppi undir Váli eitt silkiband; hon tók tað upp og brúkti tað.
Um heystið, tá ið neytini vóru innkomin, fór Katrin inn í fjósið at mjólka. Tá ið hon ikki kundi finna haftið, rópti hon fyri seg sjálva: “Hvar er haftið?”
Ein mansrødd svarar tá: “Haftið er her.”
Tað var tá ein huldudrongur, ið flýddi henni tað. - Og eftir hetta slapp hon ikki frá honum, meðan hon var hjá neytum.
Tá ið annað heystið kom, vildi huldudrongurin hava Katrina til konu. Hetta vildi hon ikki. Men hann gjørdist meira og meira naskur.
Faðir Katrinar og frammistovudrongurin fingu tá kjalnesprest at hjálpa henni frá huldudreinginum. Væl eydnaðist. Men prestur legði henni eina við, at hon mátti ikki orða fyri nøkrum um, hvat hann hevði lært hana fyri at fáa huldudreingin burtur. Annars fór hann aftur at ganga til hennara.
Í eldri døgum bleiv eitt ár frammanundan, at tvey ætlaðu sær at giftast, drukkið festarøl og dansað. So varð eisini hjá Katrini. Men um kvøldið sá hon huldudreingin ganga uttan fyri dansistovuna.
Veturin eftir fingu fólk Katrina at siga, hvat prestur hevði lært hana, og so skjótt sum hon hevði gjørt hetta, kom huldudrongurin aftur at ganga til hennara; hann var nú enn meira naskur enn fyrr. So hon var komin sær í stóra neyð. Hon tordi ongantíð at fara einsamøll oman í fjós ella út um kvøldið.
Roynt var at fáa hana at fara aftur til prestin, men hon segði seg ikki at tora, tí hon ikki hevði hildið lyftið, hon hevði givið presti.
Men so funnu tey upp á ráð. Hon skuldi fara til Havnar, søgdu tey. Soleiðis fingu teir hana í bát. Og so beinanvegin til Kollafjarðar.
Á vegnum sá hon huldudreingin sita frammi á rong klæddur í reyð klæði. Jákup, bóndin í Frammistovu undir Garðsenda (faðir Katrinar) sá hann eisini.
Prestur, sum áður visti, at gentan skuldi koma, órdi, hvat tað mundi vera, tá ið hann sá bátin, og tá ið báturin legði at landi á rivinum, stóð hann fyri honum.
Jákup bóndi fór fram at taka ímóti. Tá sigur prestur:
“Hevði tú nú vitað, hvør ið situr frammi á rong, so hevði tú ikki farið fram.”
“Jú”, svarar Jákup, “eg havi sæð, hvør ið hevur sitið á rong allan vegin suðureftir.”
Prestur fór so til hús við Katrini, læt seg í kjólan, tosaði nakað við hana, og skrivaði so fyrsta versið av Kingo-sálminum “Paa Gud alene, jeg haver sat min Lid” o. s. fr., upp á ein pappírslepa; hann bað hana balla silkiturriklæði sítt uttan um pappírið. Tá ið so huldudrongurin kom henni so nær, at hon var ivaleys í at raka hann, skuldi hon tveita hetta á hann.
Katrin gjørdi, sum prestur hevði sagt, og tá bleiv huldudrongurin burtur með alla. Men áðrenn hann fór, segði hann: “Eydna tín skal ikki vera stór”. Hon hevði ofta tungar dagar. Og skjótt kom ein onnur ætt á garðin.
Katrin átti tríggjar døtur og átta synir; hann, ið bleiv bóndi, nevndist Stóri Hanus. Hanus átti tvær døtur, sum giftust burtur haðani, og ein son, Jógvan Henrik, ið doyði skjótt eftir, at hann var giftur. Hann átti einki barn. Einkja hansara giftist við Hanusi úr Tjørnuvík, sum er abbi núlivandi bóndan á frammistovugarðinum.
Andreas Weihe: “Søga og søgn”, 1933


text:
Skúlabygging í Tórshavnar kommunu
09. Jul 2013
Nýggjur skúli í miðbýnum eigur at hugsast til skúla og...
Súkklumøguleikar?
31. Mai 2013
Til kommunuval, verður tikið fram, at súkklubreytir eiga at gerast her og har, at tryggari...
Vælkomin til Nólsoyar!
25. Mai 2013
Nógv verður prátað um trupuleikan/avbjóðingina, at fólk flyta. Summi seta...
Kommunulæknaskipanin eigur eisini at fevna um Nólsoynna!
30. Apr 2013
Mong vóru vallyftini til kommunuvalið 2012 og eg hugsi at...
Kt í fólkaskúlanum
22. Apr 2013
Dagførdur fólkaskúli krevur dagførdar lærarar og dagførd amboð. Men tað krevur ávísa játtan - fíggjarliga...
Skúlin skal verða verandi hjá MMR - sjálvsagt!
16. Apr 2013
www.skulabladid.fo Í hesum tíðum hevði tað verið burturvið, at latið...
Ár 2013 - uttan ljós og vatn?
05. Apr 2013
At SEV hevur síni hendiligu óhapp, er ilt at gera...
Havnainntøkur
24. Mar 2013
Hugaligt var at hoyra, at býráðslimur hevði í huga at fáa sum flestar havnainntøkur í...
Gongdin úr stovni í skúla
11. Mar 2013
Tað er hugaligt at fylgja ymsu orðingunum um týdningarmiklu...
Hvar endaði fólkaskúladeildin?
17. Feb 2013
Rembingar, sparingar, ætlanir og broytingar eru í samfelagnum. Men onkur...
Føroyar-Hetland tur/retur
28. Jan 2013
Nú er besti møguleiki okkara at lata upp aftur farleiðina...
Nólsoyarferjan nærkast!
23. Jan 2013
Nú røkist fyri at verkætlanin at dagføra og tryggja farleiðina...
Vit hava valt at búgva her.
31. Des 2012
Vit hava valt at búgva her.Eg ynski at búgva í...
Vit hava valt at búgva her.
31. Des 2012
Vit hava valt at búgva her.Eg ynski at búgva í...
Nýtt valskeið, nýggir kustar og nógv lyfti!
18. Nov 2012
Frá 1. januar 2013 til 31. des. 2017, hava nýggja...
Takk!
14. Nov 2012
Hugsið tykkum, at Tjóðveldi fekk lutfalsliga sama atkvøðutal í Tórshavnar kommunu, og at vit fingu...


text:
Poul Jákup Thomsen
Stjóri, 1994-
Poul Jákup er ein av violinleikarnum sum spældi við í gamla Kamarorkestrinum hjá Tórshavnar Musikkskúla, sum virkaði undan Symfoniorkestrinum, og sum var ein týðandi partur av grundarlagnum, tá ið Føroya Symfoniorkestur bleiv stovnað í 1983.
Poul Jákup spældi violin við orkestrinum inntil hann í 1994 gjørdist formaður. Tá var farið undir at økja um virksemi hjá orkestrinum og gjørdis tá skjótt ikki stundir til bæði at vera formaður og virkin tónleikari, og valdi Poul Jákup tí heldur at standa fyri at menna orkestrið.
Poul Jákup hevur m.a. leiðsluútbúgvingar fra Civilforsvaret og frá Robert Gordon University í Aberdeen.


text:
Katt-úla, sum sæst í Føroyum á hvørjum ári, er rovfuglur.
Ugla hevur sterkt nev, so hon kann skræða kjøt sundur. Við sterku klørnum á beinunum kann fuglurin taka um fongin og drepa hann.
Hon hevur sera stór eygu, men brúkar hoyrnina eins nógv, tá ið hon veiðir í myrkri. Duskarnir á høvdinum eru ikki oyru, men verða brúktir til at senda boð við.
Oyruni eru goymd undir stívum fjaðrum hvør sínumegin á høvdinum.
Ugla eigur ikki í Føroyum.
Kattúla
- Longd: 31-37 cm
- Vekt: 210-370 g
- Flog: 86-98 cm
- Egg: 3-6


text:
Stuðulspolitikkur
2x3-Timburhandilin hevur til endamáls at veita vørur
til bygging og til hús og heim fyri kappingarførar prísir og við einum høgum
góðsku- og tænastustigi.
Sum virkin luttakari í samfelagnum ynskja vit at stuðla
ítróttaligum og mentanarligum virksemi umframt virksemi, sum hevur til endamáls
at veita vælgerð ella neyðhjálp.
Stuðul til vælgerð ella neyðhjálp er eftir okkara fatan ein
skylda, sum hvør okkara eftir førimuni eigur at átaka sær. Hinvegin meta vit
stuðul til ítrótt og mentan sum eina íløgu, og vilja vit tí hava nakað aftur
fyri stuðulin. Vit ynskja at stuðla ítrótti og mentan, tí eftir okkara fatan
eigur samfelagið at hava eitt sunt og fjølbroytt mentanar- og ítróttalív.
Vit seta eina upphædd av til endamálið á hvørjum ári, og um
tú ella tann felagsskapur, ið tú umboðar ynskir lut í hesi upphædd, kanst tú
senda okkum eina umsókn.
Fyri at tryggja, at allar umsóknir verða sakliga viðgjørdar,
er tað eitt krav, at tær eru skrivligar. Munnligar umsóknir verða ikki
viðgjørdar. Umsókn um stuðul skal vera okkum í hendi í minsta lagi ein mánað,
áðrenn tiltakið verður ella stuðulin skal latast. Umsóknir, sum koma inn seinni
enn hetta, verða ikki viðgjørdar.
Í umsóknini skal greitt verða tilskilað, hvat endamálið er
við tiltakinum ella virkseminum, hvat stuðulin skal nýtast til og hvat vit fáa
afturfyri. Hvør stuðulsumbøn verður viðgjørd gjølla og sakliga, og øll fáa
skrivligt svar.
Umsóknir um stuðul skulu sendast við posti, telefaksi ella
telduposti til:
2x3 - Timburhandilin
mrkt: Stuðulsumsókn
Postsmoga 3038
110 Tórshavn
Faks: 31 54 60
xlt@xlt.fo


text:
Orð og lag: Jákup Veyhe
Í kavaódn og sólskinslogn,
eg standi við mín pylsuvogn.
Har koma tvey til pylsur og breyð,
og hon er ein ørn, tí hann hevur tørn.
Álvaratos og eplamos og ketchup í eitt jørn.
Í eitt jørn, jørn, jørn, gev mær ketchup í eitt jørn.
Í eitt jørn, jørn, jørn, gev mær ketchup í eitt jørn.
Í eitt jørn, jørn, jørn, gev mær ketchup í eitt jørn.
Gev mær ketchup í eitt jørn.
Stoyti eg ketchup,
turki eg slettchup,
dryppar í mína pylsukoncern,
– hov, hov tit –
bíða til tað verður tykkara tørn!
Gev mær so fitt í av sinoppi mitt í og ketchup í eitt jørn.


text:
Føroya Tele og Huawei hava gjørt samstarvsavtalu, at Føroyar – saman við Hong Kong – skal verða testøki fyri nýggjastu tráðleysu tøknini hjá Huawei.
Vandin liggur í, at tøknin hjá kinesisku stórfyritøkuni byggir á mikrobylgjugeisling, sum IARC, stovnurin fyri krabbamein undir WHO í 2011 staðfesti var “møguliga krabbameinselvandi”. Fleiri av granskarunum í IARC siga nú, at mikrobylgjugeisling eigur at koma enn longur upp í vandakategori, sum ‘allarhelst krabbameinselvandi’. Tí er tað óðamannaverk av Føroya Tele og partaeigaranum Føroya Landsstýri, at lata Føroyar blíva eitt tað mest dálkaða landið í heiminum.
Tí spyrja vit Føroya Tele, um útbúnaðurin frá Huawei er testaður fyri heilsuárin, áðrenn hann verður testaður á okkum? Um so er, hvør hevur staðið fyri royndunum? Fer Føroya Tele at upplýsa okkum hvørji tól verða royndarkoyrd?
Vit skilja væl, hví Huawei hevur valt Føroyar at vera testland. Umframt at vera lítið, so hevur Føroyar onki hámark fyri mikrobylgjugeisling. Hetta síðsta er samstundis grundin til, at Tórshavnar Kommuna hevur noktað at loyva 11 nýggjum fartelefonmastrum, at verða settar upp í Tórshavnar Kommunu. Kommunan heitti í hesum sambandið í 2012 á Landsstýrið, at áseta hámark fyri hesi geisling.
Vit heita tí á Føroya Landsstýrið, um at annullera avtaluna millum Føroya Tele og Huawei, inntil eitt hámark fyri geisling í Føroyum er ásett. Føroyar eiga ikki at blíva heimsins mest geisladálkaða land.
Vegna Erbylgjufelagið, Janus D. Guttesen, form.
Keldur:
1) microwavenews.com/short-takes-archive/iarc-publishes-rf-cancer-review
2) monographs.iarc.fr/ENG/Monographs/vol102/mono102.pdf
3 Comments
-
Sigi Nei til hettar her:
http://www.skrivunder.net/nei_takk__foroyar_skal_ikki_vera_testoki_fyri_mikrobylgjur
-
Er tað eitt eg havi lært, so er tað at mikrobylgjur, er “non-ionizing”. Hetta merkir, at tað ikki hevur nóg nógva orku at skumpa elektronir úr atomunum í kroppinum. Av tí sama, so hevur tað onga ávirkan á kroppin, fyriuftan at gera hann nøkur mikro stig heitari wink emoticon Eitt skjótt google “microwaves cancer” og so kemur svarið beinanvegin. Hóast tú stakk armin inn í ein mikro-ovn, so hevði tú ikki fingið kreft… Tú hevði tó fingið ein brendan arm grin emoticon
men eg eri eingin expertur… brúka google og leita fyri teg sjálvan wink emoticon


text:
Religión og kritikkur
Í eini sending í Kringvarpi Føroya, kallað Fólksins Rødd, er ein luttakari sum eitur Ingi. Hann ger nakað so sjáldsamt, sum at úttala seg um religión og samfelag, sum ein framsøkin og liberalur modernaður borgari. Hann heldur ikki nógv av sitandi og verandi mynduleikum. Hevur, tað eg kalli, ein sunnan skepsis yvirfyri yvirvaldinum og okkara ráðanda klassa.
Hesa sunnu skepsis letur hann eisini til at brúka, tá tað kemur til religión. Hann hevur millum annað gjørt orðið “religiørur” til eitt fólksligt fyribrigdi. Og fyri hetta hevur hann móttikið sín part av kritikki. Bæði legitiman og illegitiman kritikk. Har eru mátar at reagera uppá slíkt uppá, sum eru í ordan, og har eru reaktiónir, sum ikki eru í ordan.
Líka sum øll onnur hevur hann rætt til at úttala seg, at framseta sína meining, uttan at vera bangin fyri avleiðingunum, um hann heldur seg innanfyri lógarinnar karm.
At kalla fólk fyri eina kombinatión av “ørur” og reilgiøs” hevur hann allan rætt til. Fòlk kunnu so velja at taka tað akkurát sum tey vilja. Tey kunnu m.a. velja at halda tað vera stuttligt. Í konteksti av føroyska samfelagnum og av at vanliga uppfatanin er, at flestu føroyingar eru trúgvandi, er tað stuttligt at brúka hatta orðið um trúgvandi. Og alt gott um hetta.
Men…
[mp3]http://www.gudloysi.fo/media/BillJustinussen.mp3[/mp3]
Bill Justinussen um Kringvarpsskræpu
Summi velja at fáa ilt í reyvina av hesum. Til dømis Bill Justinussen og óivað óteljandi aðrir religiørir føroyingar. Bill heldur, at kringvarpið ikki eigur at brúka pengar uppá at geva pláss fyri slíkum meiningum. At tað ikki er í lagi, at niðurbrótandi útsagnir og fólk fáa atgongd til at koma við sovorðnum.
Tað eg eri áhugaður í í hesum sambandi er, at nakar skal halda tað vera ok at reagera soleiðis uppá “álop” á religión. At tankin um at religión hevur eina serliga verju, ein serligan status, sum frítekur hana frá kritikki og fornermilsum, er so framtraðkandi í føroyum.
Júst hesum eri eg fryktiliga ósamdur í. Eg haldi ikki, at religión hevur ein serligan rætt at vera frítikin frá kritikki ella láturgering. Hon hevur enntá uppiborið at blíva kritiserað, givið ta neyð og elendigheit hon hevur verið uppruni til gjøgnum tíðirnar. Eg vil enntá siga, at vit hava eina ábyrgd at halda religión til svars fyri teir pástandir og avleiddu pástandi, hon ger. Sum t.d. at liberal ikki skulu hava rætt at úttala seg, tí tað fornermar.
Vissi vit nú taka ein fortalara hjá teimum religiøsu, sum Bill Justinussen vil gera seg til. Í staðin fyri at gera seg til fortalara fyri talufrælsi og tolsemi, ger hann typiska trekkið hjá “religiøgum”. Men ikki bara tað. Vissi tað stóð væl til hevði hann fari í gongd við argumentið ella pástandin og roynt at afturvíst hann. Um hann ikki kláraði tað, kundi hann farið eftir manninum. Men heldur ikki tað ger hann. Hann brúkar sína positión sum tingmaður at leggja eftir miðlinum, og kritisera hann fyri at geva fólkinum eina rødd.
Hetta klæðir ikki einum tingmanni. Bill átti at sæð seg sjálvan betri enn tað. Kringvarpið hevur millum annað til uppgávu at geva øllum umboðandi meiningum innivist á síni sendiflatu, og tað er júst tað tey gera við hesi sendingini. Sum tingmaður eigur hann at halda seg langt vekk frá tí hann her ger, og sum kristin eigur hann at taka tað róligt, tá hann fær kritikk.
Og so til øll tey sum ikki tora at tala at. Øll tey sum halda seg aftur frá at kritisera ella niðurgera religión, tá tað eigur at vera tað náttúrliga at gera. Tit eina eisini at halda tykkum framat, líkasum Ingi ger í sendingini. Tað hann ger er púra náttúrligt. Hann hevur allan rætt at úttala seg, sum hann ger, og tað hava øll onnur eisini.
Tað vit mangla í Føroyum er, at tey sum ikki eru ekstrem úttala seg. At tá sovorðin sum Jenis av Rana og Bill Justinussen úttala seg, fáa teir eina harða reaktión afturímóti. Ikki ágang ella kritikk, men láturgering. Tey sum halda, at teir eru langt úti og at tað er láturvert, eiga ikki at flenna í loyndum, men at gera tað alment.
Merki: Bill Justinussen, Fólksins Rødd, Ingi Sørensen, Jón Joensen, religiør, sensurur, talufrælsi, tolsemi


text:
Vit fluttu inn í úbúðina hjá okkum í oktobur 2015. Um tad tíðina, sá eg hetta fitta borðið og stólarnar á DBA.dk. Tad var so bíligt, at eg hugsaði at hatta var fínt hjá okkum at hava, fyri fyrst. Men tað at hava gamlar møblar, fær meg onkursvegna at føla meg heima. Íbúðin hjá okkum var spildurnýggj, so alt var hvítt (og stirilt, í mínum eygum).
Eg elski at síggja myndir, av tí reina stílinum, sum er so væl umtóktur beint nú. Alt so hvítt og minimalistiskt, vid eitt sindur av royal copenhagen, lyngby vasum, kaj bøjesen apunum osf. Men tann stílurin, er bara slett ikki eg.
Mær dámar nógv betur tann hugnaliga og heita stílin. Okkurt gamalt, sum man kann seta sín egna dám á. Hetta ljóðar kanska eitt sindur undarligt, men ofta komi eg heim vid lutum eg havi funnið úti. Fólk í Danmark, ella hvussu er Aarhus, seta ofta lutir uttanfyri, sum tey ikki nýta longur. So kann onkur taka tad, og fáa gagn av tí. Fantastiskt ha? Eg eeeelski tad. So vaski eg tad og máli tad, og HAPS! ein nyggur møbil til mín.
Aftur til borðið og stólarnar. Borðið og stólarnir vóru máladir hvítir tá vit fingu tað, men tad var ógvuliga slitið. Eg fór so í gongd vid at mála borðið ljóst turkis/blátt, og eg eri so glað fyri litin. Eg var ikki ordiliga vís í hvat eg skuldi gera vid stólarnar, men endaði við at mála, tann ovasta útskorna prinsessu teiðin ljósareyðan. Mær dámar væl svart/hvíta toyið, sum gevur eina kontrast til tad feminina. (sigast skal, at sjeikurin er farvublindur, so hann er so øgiliga væl nøgdur vid okkara “hvíta” borð, haha fitt)
Samanum tikið, eri eg super væl nøgd vid hesa verkætlanina, og vildi enn túsind ferir heldur haft mítt gamla borð, ístaðin fyri eitt spildur nytt. So um tú hevur gamlar møblar liggjandi, so kanska tú kanst geva teimum eitt nytt lív, vid einum sjatti av máling. (ella kanska geva nábúgvanum teir, so hann kann fáa gleði av teimum).
Viðmerk ella vís mær endiliga myndir, av onkrum sum tú hevur verið í gongd vid, at givið eitt makeover! Eg gleði meg at síggja!
M&K


text:
Bankaorð
Tú kemur helst av og á í samband við bankaorð, sum ikki verða brúkt í gerandismálinum, og sum tú kanska heldur ikki skilur til fulnar. Við orðalistanum niðanfyri vilja vit gera tað lættari hjá tær at skilja bankaorðini og harvið eisini tíni fíggjarviðurskifti.
ÁKP
Um tú hyggur eftir ÁKP, kanst tú samanbera lán frá ymiskum veitarum og sostatt finna bíligastu fíggingina.
Annuitetslán
Ein sethúsafígging verður antin veitt sum eitt annuitetslán ella sum eitt seriulán. Við annuitetsláni hevur tú eins stór mánaðarlig lánsgjøld øll árini. Í byrjanini av lánstíðarskeiðnum vigar rentan meira enn avdrátturin í samlaða lánsgjaldinum, meðan avdrátturin vigar meira, tá lánstíðarskeiðið nærkast endanum.
Avdráttur
Ein avdráttur er ein partur av samlaða lánsgjaldinum. Eitt lán verður rindað aftur í pørtum, t.e. avdráttum.
Avkast
Tá tú gert íløgur í virðisbrøv, fært tú ikki rentur, men eitt avkast. Avkastið er samansett av møguligum kursvinningi, vinningsbýti og rentum. Í mun til innistandandi í bankanum kunnu íløgur í virðisbrøv eisini enda við einum tapi.
Avskriving
Minking í virði.
Avtaluinnlán
Eitt avtaluinnlán er ein upphædd, sum er bundin í eitt ávíst tíðarskeið við eini rentu, sum serstøk avtala er gjørd um.
Bankadagur
Ein bankadagur er ein dagur, har bankin hevur opið. Skalt tú flyta pening til aðrar peningastovnar ella útlendskar kontur, kann tað koma fyri, at tað tekur 1-2 bankadagar, áðrenn peningurin er á kontu hjá móttakara.
BIC-kota
Ein BIC-kota kann nýtast í sambandi við uttanlandsflyting og stendur fyri ‘Bank Identifier Code’. BIC-loyniorðið eyðmerkir bankan og er altíð millum 8 og 11 stavir. BIC-kotan er tað sama sum SWIFT (Society for Worldwide Interbank Financial Telecommunication)
BIC-kotuna hjá BankNordik sært tú niðast á heimasíðuni.
Brutto/netto
- Brutto er í stuttum, tá einki er frátikið, tvs. tá alt er íroknað.
- Netto er, tá útreiðslur er drignar frá.
- Í mun til løn svarar bruttoløn til upphæddina, áðrenn skattur er goldin, meðan nettolønin er tann upphædd, sum verður útgoldin á tína konto.
CIBOR
CIBOR er stytting fyri Copenhagen Inter Bank Offered Rate. CIBOR er ein sonevnd tilvísingarrenta, sum verður ásett hvønn dag av 7 stórum bankum í Danmark. CIBOR er sostatt útlánsrentan á marknaðinum, har bankar læna hvør øðrum pening.
Dekort
Dekort er eitt heiti fyri tann kostnað, sum verður tikin fyri útgjald av eini bundnari kontu í ótíð. Dekort er vanliga ein prosentpartur av upphæddini, ið verður tikin út.
FI-kort
Eitt FI-kort er eitt inngjaldskort. FI stendur fyri "Felags inngjaldskort" og er felags fyri peningastovnarnar. FI-kortið kann samanberast við eitt girokort og kann somuleiðis gjaldast í peningastovni, netbanka og posthúsi. Les meira.
Hvítvasking
Hvítvasking av peningi kann vera alt, sum hevur til endamáls at fjala ólógliga upprunan av einari peningaupphædd, soleiðis at hon kann tykjast at vera útvegað á lógligan hátt.
Herdar reglur krevja, at peningastovnar hava samleikaprógv hjá øllum kundum, og at nýggir kundar undirskriva stovningarskjal.
IBAN-nummar
IBAN er stytting fyri "International Bank Account Number". IBAN verður nýtt, tá tú skalt senda ella móttaka pengar úr útlondum. IBAN-nummar verður nýtt saman við BIC-loyniorðinum hjá bankanum.
Tú sært títt IBAN-nummar í Netbankanum undir kontutreytir.
Kassakredittur
Ein kassakredittur er eitt smidligt slag av láni, sum t.d. kann vera knýtt at eini lønarkontu ella fíggjarkontu. Hevur tú eitt nú ein kassakreditt upp á 25.000 kr., ber til at brúka upp til 25.000 kr. – men tú rindar bert rentur av upphæddini, sum tú hevur brúkt, umframt møguliga eitt gjald, provisión, av mest loyvdu upphædd.
Mótmæli
Tá vit í bankahøpi tosa um mótmæli, snýr tað seg um mótmæli viðvíkjandi nýtslu á gjaldskortinum. Tað kann t.d. vera, at peningur er tikin út ella brúktur, sum tú einki veitst um ella ikki kanst góðkenna.
Í fyrsta lagi skalt tú sjálv/ur royna at loysa trupulleikan saman við handlinum, har tú hevur brúkt kortið. Um tit ikki finna eina semju áðrenn í mesta lagi tvær vikur eru farnar, skalt tú mótmæla. Tað gert tú við at fylla út eitt oyðublað, har tú nágreiniliga greiðir frá orsøkini til mótmælið, og hvørjar upphæddir talan er um.
Oyðublaðið finnur tú her.
Nándkort
Eitt nándkort er eitt gjaldskort, sum tú kanst rinda við uttan at seta kortið í kortterminalin. Kortið verður eisini rópt "kontaktleyst". Øll Dankort, Visa/Dankort og MasterCard, sum eru úflýggjað eftir 1. september 2015, hava eina innbygda “nándfunku”, ið ger tað møguligt at rinda fyri keyp uttan at seta kortið í kortterminalin.
Tú skalt bert halda kortinum at terminalinum, tá tú rindar. Tað er ikki neyðugt at brúka pinkotu, um keypsupphæddin er undir 350 kr. á Visa/Dankorti og 200 kr. á øðrum kortum. Øll keyp omanfyri 350/200 kr. skulu góðkennast við pinkotu.
Les meira um nándkort her.
Niðurgjalding
Niðurgjalding vísir til tað gjaldið, ið tú rindar inn á eitt lán, so skuldin gerst minni.
Ognarveðbræv
Eitt ognarveðbræv er eitt veðbræv, sum eigarin útskrivar til sín sjálvs. Hetta merkir, at eigarin bæði stendur sum veðhavari og veðsetari. Ognarveðbrøv kunnu nýtast sum trygd í sambandi við t.d. lán og kredittir. Hetta verður gjørt við at t.d. bankin fær veð í ognarveðbrævinum.
Remburs
Rembursur (el. bankatrygd) er ein altjóða góðkendur og ógvuliga tryggur gjaldsháttur, sum verður nýttur í sambandi við altjóða handil. Tá rembursur verður nýttur, veitir bankin hjá keypara trygd fyri gjaldið til seljara, tá treytirnar fyri rembursinum eru loknar. Tað er keypari, ið skal biðja sín banka um at stilla remburs seljara til góðar.
Ein rembursur virkar bæði sum ein trygd og sum ein gjaldsháttur. Rembursurin kann stillast sum ein at sight-rembursur, ið merkir, at seljari fær gjaldið, tá rætta skjalprógv verður lagt fram í bankanum hjá keypara, ella við útsettum gjaldi, har goldið verður t.d. 90 dagar eftir avskipan treytað av, hvat er avtalað millum keypara og seljara.
Ein rembursur verður ofta nýttur í handlum, har seljari og keypari ikki kenna hvønn annan serliga væl, og seljari tí ynskir eina trygd fyri gjaldinum, áðrenn vøran verður send til keypara.
Tosað verður bæði um innflutningsremburs og útflutningsremburs. Talan er tó ikki um tvey ymisk sløg av rembursum. Munurin er bert, um rembursurin verður skoðaður frá keyparans ella seljarans síðu.
Seriulán
Ein sethúsafígging verður antin veitt sum eitt seriulán ella sum eitt annuitetslán. Við seriuláni verður ein fastur avdráttur goldin alt lánstíðarskeiðið, men rentuparturin lækkar á hvørjum ári, so hvørt sum restskuldin minkar.
Skái
Tá tosað verður um skáa í bankahøpi, verður víst til eitt tíðarskeið, har vanliga lánsgjaldið fær ein steðg. Vit skilja ímillum avdráttarskáa og gjaldskáa.
Gjaldskái: Avtala verður gjørd við peningastovnin um at sleppa undan at rinda bæði rentu og avdrátt á láninum í eitt ávíst tíðarskeið.
Avdráttarskái: Avtala verður gjørd við peningastovnin um bert at rinda rentur og ikki avdrátt av láninum í eitt ávíst tíðarskeið.
Munurin ímillum hesi bæði heitini er, at við gjaldskáa verður einki goldið á lánið eitt ávíst tíðarskeið, meðan bert rentan verður goldin við avdráttarskáa í eitt ávíst tíðarskeið.
Skuldarlutfall
Skuldarlutfallið er lutfallið millum samlaðu skuldina og inntøkuna hjá tær/húskinum áðrenn skatt.
Tilskilan
Tá talan er um pensjón ella lívstryggingar ber til at tilskila einum næsta/avvarðandi rættindini til at arva tína pensjón ella lívstrygging, um tú doyrt.
Tiltøkupeningur
Tiltøkupeningur er tann upphædd, sum tú hevur til taks, eftir at allar fastar útreiðslur eru goldnar. Fastar útreiðslur eru t.d. húsaleiga, el-rokning, gjald fyri barnaansing, viðlíkahald av bili og bústaði, telefon o.s.fr.
Tøk inntøka
Tøka inntøkan er tann inntøka, sum tú hevur, eftir at skattur er goldin.
Tosa við okkum
Fá meira at vita um tínar møguleikar


text:
ÚSUN-skipanin
Til tey, ið lesa hægri lestur uttanfyri Norðurlond
ÚSUN-skipanin, er ein skipan fyri tey, ið lesa hægri lestur uttanfyri Norðurlond. Gjøgnum hesa skipan er møguleiki at fáa stuðul til skúlagjald og livikostnað í ávísum førum, har hesin stuðul ikki fæst frá SU.
Tá ið útbúgvingin er góðkend av SU-styrelsen, letur ÚSUN árliga lestrarpening upp til 80.000 kr. (2015/16) í í mesta lagi 6 ár.
Kostar skúlin meira, ber til at læna frá STUDNA.
Í 2015 fæst SU upp til 4 ár - pr. mðr.: 5.903,-. Um lesturin er longri, kann ÚSUN stuðla við 3.815,- um mðr. Vanliga í eitt ár longri enn normeraða lestrartíðin.


text:
Gallupkanning viðvíkjandi ymiskum lívsvanum, 2010
Færri føroyingar eru likamliga óvirknir og færri roykja
Aftur í ár hevur Fólkaheilsuráðið biðið Gallup spyrja nakrar spurningar um lívsvanar hjá føroyingum. Í ár vóru 528 fólk spurd m.a. um royking, um tey íðka ítrótt og um tey eta frukt og grønmeti. Hetta eru tilvildarliga vald fólk 15 ár og eldri.
Tað gleðiliga er nú hent, at talið av dagligum roykjarum er fallið niður á 24%. Hetta talið hevur verið hægri, soleiðis var tað í 2009 heilt uppi á 29%. Hend er eisini tann broyting, at nú er tað yvirvág av kvinnum, sum roykja, nevniliga 25% av kvinnunum og 22% av monnunum. Hyggja vit uppá aldursbólkarnar, eru tað bert 15% av teimum heilt ungu ímillum 15 og 24 ár, ið roykja hvønn dag. Flest roykjarar eru millum teirra, ið eru ímillum 25 og 39 ára gomul. 40% av teimum, sum spurd vóru, søgdu seg hava roykt áður, men eru givin. Hetta er áleið sama tal sum undanfarin ár.
BMI ella BodyMassIndex, altso vektin í mun til hæddina vísir, at støðan er áleið tann sama sum undanfarin ár, nevniliga at 39 % hava eitt BMI ímillum 25 og 30 og 12% yvir 30, tað vit rópa ávíkavist yvirvektig og feit.
Viðvíkjandi likamsvirkni er at siga, at talið á teimum, sum ongantíð íðka ítrótt ella venja likamliga er fallandi. Í 2007 vóru hesi 37% og nú eru tey bert 23%, ið siga, at tey eru púra óvirkin. Parturin av teimum, sum eru likamsvirkin í ítrótti ella øðrum likamsvenjingum 4 ferðir um vikuna ella meira er vaksandi. Í 2010 siga 2/3 at tey íðka ítrótt ella likamsvenjingar av øðrum slag meira enn 1 ferð um vikuna.
64% siga seg eta frukt 4 ferðir um vikuna ella meira. Umleið helvtin etur grønmeti, annað enn eplir, meira enn 4 ferðir um vikuna. 16% eta fisk 4 ferðir um vikuna ella meira. Samlað siga fólk, at tey eta í meðal 225 g av frukt og grønmeti um dagin. Hetta er áleið tað sama sum undanfarin ár, men hetta er tó minni enn mælt verður til í tilmælinum hjá danska heilsustýrinum, sum sigur 600 g av frukt og grønmeti um dagin.
Gallupkanning fyri Fólkaheilsuráðið.ppt


text:
Hiking.fo: Fjallatúrar í føroysku náttúruni
Mikudagin 8. mars varð nýggja heimasíðan hiking.fo almannakunngjørd, ið vísir eitt yvirlit yvir fjallatúrar og bygdagøtur kring alt landið. Føroyingar og ferðafólk, ið hava hug at fara ein túr í føroysku náttúruni, kunnu sostatt fáa íblástur til nýggjar túrar, vegleiðing um lættari ella torførari túrar og enntá kunning um hvør ætt er best til ein ávísan túr.
Tað er Pól Sundskarð, sum stendur aftanfyri verkætlanina, og fyrireikingararbeiði við síðuni hevur tikið langa tíð, har Pól hevur gingið øll fjøll í Føroyum á tamb fyri at kortleggja rutur.
Fleiri túrar eru eisini at finna upp á fjøll kring bygdirnar í Eysturkommunu. Her sært tú myndir av túrinum, torleikastøði, long og hvør ætt er best til túrin. Síðan vísir eisini, hvør ættin er í dag, umframt vindferð og hitastig.
Her eru dømir uppá túrar á fjøll rundanum okkum:


text:
Kontur
Hvørt tú hevur tørv á einari ella fleiri kontum, veldst um tín tørv og tíni ynski. Vilt tú hava eitt greitt yvirlit yvir tíni peningaligu viðurskifti í gerandisdegnum, er ein lønarkonta til dagligu útreiðslurnar og ein fíggjarkonta til føstu útreiðslurnar eitt gott val.
Lønarkontuna kanst tú brúka til eitt nú mat, gávur og klæðir, meðan fíggjarkontan er góð til allar tær føstu útreiðslurnar. Les meira um ymisku konturnar, og set teg í samband við okkum, um tú ynskir at stovna eina kontu.
Spurningar og svar
Kann eg ringja til bankan og fáa upplýsingar um saldu á mínari kontu?
Hvussu stovni eg fasta flyting?
Tú hevur hesar møguleikar:
1. Netbankin: Innrita í Netbankan – trýst á Kontur og gjaldingar – vel Føst flyting.
2. Set teg í samband við okkum.
Hvussu stovni eg eina kontu?
Skalt tú stovna eina kontu, mást tú fyrst gerast kundi. Ring til okkara á 330 330 ella skriva til kundi@banknordik.fo. So hjálpa vit tær at stovna kontu.
Hvar fái eg yvirlit yvir mínar gjaldsavtalur?
Í Netbankanum: Innrita í Netbankan – trýst á Gjaldskipan.
Set teg í samband við okkum.
Tosa við okkum
Fá meira at vita um tínar møguleikar


text:
Orð: Norman Macleod
Lag: John Bacchus Dykes
Týtt: Victor Danielsen
1. Mót, áh, bróðir, snáva ikki,
er enn bæði myrkt og bratt!
Eyðmjúk sál eitt ljós skal síggja –
lít á Gud og ger so rætt!
2. Veitst tú ei, hvønn veg tað gongur –
leiðin ósløtt, myrkrið tætt –
framá! Sterkur ella veikur:
Lít á Gud og ger so rætt!
3. Burt við falsi, burt við snildum,
burt alt hált og tómt og lætt!
Um í tapi, um í vinning,
lít á Gud og ger so rætt!
4. Lít ei partar á og flokkar,
slíkt, sum ongum hevur batt,
men í orðum og í verki
lít á Gud og ger so rætt!
5. Ikki lít á egnar lystir –
í ta grøv so mangur datt,
ei á vøkur orð og siðir –
lít á Gud og ger so rætt!
6. Svikleys ráð og vegur beinur,
sálin sterk og hjartað lætt,
stjørna bjørt á døprum leiðum:
Lít á Gud, og ger so rætt!
7. Hat frá summum, rós frá summum –
ansa ei, men stillur statt,
doyggj frá manni, hygg mót Himli,
lít á Gud og ger so rætt!


text:
30.03.2015
2014 gjørdist aftur eitt ár við framgongd hjá Smyril Line
Árið 2014 gjørdist aftur eitt ár við framgongd hjá Smyril Line, og eitt ár, har Smyril Line hevur konsoliderað bæði raksturin og fíggjarstøðuna.
Virksemið hjá Smyril Line í 2014
Árið 2014 gjørdist aftur eitt ár við framgongd hjá Smyril Line, og eitt ár, har Smyril Line hevur konsoliderað bæði raksturin og fíggjarstøðuna.
Úrslitið fyri 2014 var eitt yvirskot á 36,1 mió. kr. Bæði nevnd og stjórn eru væl nøgd við úrslitið.
Høvuðsorsøkin til betraða úrslitið er ein støðugur vøkstur í søluni, og effektivur rakstur.
Staðfestast kann, at flest allir pílar hjá Smyril Line venda rætta vegin. Sølan er hækka, vit hava fleiri ferðafólk, meira farm, betri tænastustøðið og lægri oljuprís. Vit fegnast somuleiðis um, at einki óhapp av týdningi hevur verið, hvørki á ferðafólk, starvsfólk, skip ella farm. Hetta samsvarar væl við, at Norrøna, av Sjóvinnustýrinum, varð kosin ársins skip.
Hyggja vit at sølutølunum sæst ein framgongd í ferðafólkasøluni á umleið 5%, ein øking í umborðsøluni á 3% meðan fraktsølan er á sama støðið sum í 2013.
Smyril Line Cargo komin heim
Smyril Line útveitti í 2006, av fíggjarligum orsøkum, alt farmavirksemið til Blue Water.
Á heysti 2014 bleiv avtala gjørd um, at Smyril Line, tann 1. Januar 2015, aftur yvirtók farmavirksemið frá Blue Water í Føroyum. Við hesari yvirtøku, er Smyril Line einasta felag, ið veitir farmaflutning millum Føroyar og útheimin við útgangsstøðið í Føroyum.
Yvirtøkan av Cargo setur stór krøv til Smyril Line, men útlitini eru góð, og við hesari yvirtøku, kann Smyril Line í størri mun, veita útflytarum og innflytarum í Føroyum eina góða, effektiva og kappingarføra heildartænastu. Aðalmálið er altíð, at seta kundans tørv í fokus og megna vit tað, síggja vit eisini góðar framtíðar vakstrarmøguleikar á hesum virkisøkinum.
Góðir framtíðarmøguleikar
Nevndin staðfestir, at gongdin seinastu árini hevur verið jalig og at úrslitini fyri bæði 2013 og 2014 hava verið góð. Mett verður eisini, at útlitini fyri 2015 eru góð og at felagið hevur góðar møguleikar fyri enn betri rakstri í 2015, samanborði við undanfarin ár.
Smyril Line hevði aðalfund tann 27. mars 2015, har ársroknskapurin fyri 2014 var lagdur fram og góðkendur.
Í nevndini í Smyril Line eru: Jens Meinhard Rasmussen, nevndarformaður, Hendrik Egholm og Arne Joensen, nevndarlimir.
Tilsamans starvast umleið 250 fólk hjá Smyril Line samtakinum. Høvuðsvirksemi felagsins er fólka- og farmaflutingur í Norðuratlantshavi.
Fleiri upplýsingar og viðmerkingar: Rúni V. Poulsen, stjóri, á tel. 211000
Tíðindi
-
01/02-2017Vinningsbýti til partaeigarar
Partaeigarar í P/F Smyril Line kunnu venda sær til felagið og fáa útgoldið vinningsbýti.Les meira
-
15/04-2016Úrslitið hjá Smyril Line fyri 2015 var 52 mió.
Árið 2015 gjørdist enn eitt ár við framgongd fyri Smyril Line, og eitt ár við øktum virksemi.Les meira
-
12/02-2016Vinningsbýti til partaeigarar
Partaeigarar í P/F Smyril Line kunnu venda sær til felagið og fáa útgoldið vinningsbýti.Les meira
-
30/03-20152014 gjørdist aftur eitt ár við framgongd hjá Smyril Line
Árið 2014 gjørdist aftur eitt ár við framgongd hjá Smyril Line, og eitt ár, har Smyril Line hevur konsoliderað bæði raksturin og fíggjarstøðuna.Les meira


text:
Hvørjum heimi livir Tjóðveldi í
politikkur28-03-2017 - 10:03 - Jóanis Nielsen
Hvørjum heimi livir Tjóðveldi í?
Leygardagin setti eg meg við áhuga at lurta eftir formansrøðuni, sum Høgni Hoydal, formaður í Tjóðveldi, helt á flokstinginum í Hósvík. Røðan varð stroymd beinleiðis á internetinum.
Eg roknaði við, at formansrøðan fór at siga frá onkrum áhugaverdum viðvíkjandi uppskotinum um nýggja fiskivinnuskipan, men har kom einki nýtt fram – tvørturímóti. Høgni gjørdi púra greitt, at tíðin sum uppskotið hevur verið til hoyringar, hevur ikki fingið hann at víkja ein tumma frá upprunaligu ætlanini, og tingfólkini fingu heldur ikki langar teymar til at víkja frá settu kósini. Tey skulu atkvøða fyri uppskotinum, sum tað nú liggur.
Peika sosialistiska vegin
Høgni Hoydal segði í røðuni, at støðan nú er nakað tann sama, sum hon var fyri 100 árum síðani, tá 10 prosent av fólkinum áttu meira enn hini 90 prosentini áttu tilsamans. Tað sá hann sum ein trupulleika, ið vit áttu at gera nakað við.
Eisini formaðurin í aðalstjórnini í Tjóðveldi, Petur í Gong, er endurgivin í miðlunum fyri at hava víst á sama trupulleikan. Hann kundi ynskt sær, at vit áttu fleiri góðar fólksins sosialistar í Føroyum – ”kanska ein sum Che!” skal hann hava sagt, við tilvísing til kommunistisku loysnina á Kuba sum fyrimynd fyri Føroyar.
Øll blivu ríkari
Men hvørjir vóru hesir ríkmenninir, sum fyri 100 árum síðani áttu líka nógv sum restin av føroyska fólkinum tilsamans? Føroyingar høvdu tá livað í bóndasmafelagnum í øldir. Landið hevði einahandil, bátsband og aðrar bindingar, sum forðaðu menningini av samfelagnum. Men hetta broyttist, tá samfelagið flutti seg yvir í slupptíðina.
Rætt er tað, at teir sum áttu handlar og skip blivu ríkir, men orsaka av teirra virksemi og ríkidømi bleiv vanligi føroyingurin eisini nógv ríkari, og flestu keypmenninir vóru ikki múgvandi menn, tá teir vórðu lagdir í grøvina. Tað gekk upp og tað gekk eisini niður hjá teimum, men teir fingu broytt samfelagið, og hesum fekk øll tjóðin gangn av.
Og júst hetta er drívmegin í einum samfelag, sum byggir á fríu marknaðarkreftirnar. Møguleikin at vinna nøkur eyka oyru við dugnaskapi, skal fáa fólk at skapa nakað meira. Men nú skilji eg, at Tjóðveldi við reglunum um ”antitrust” vil gera Føroyar til eitt planstýrt sosialistiskt samfelag, har eingin má eiga meira enn nakar annar.
Nógv er broytt
Samfelagið í dag er ikki sum tað var fyri 100 árum síðani. Vit hava fingið ein almennan arbeiðsmarkna, sum er livibreyð hjá mongum fólkum serliga í Suðurstreymoy. Men soleiðis er ikki allastaðni í landinum. Í stórum parti av Føroyalandi eru fá almenn arbeiðspláss, og fólkið á hesum støðum livir av tí, sum ”tey ríku” skapa. Hetta skilja fakfeløgini á hesum plássum, og tí hava tey ávarað ímóti ætlanini hjá landsstýrinum. Men formaðurin í aðalstjórn Tjóðveldis kallar hetta ”Stockholmsyndromið” (uppkallað eftir gíslum, sum fóru í part við ránsmonnunum, ið høvdu rænt teir). - Vorðið sum mynd at brúka á fundi hjá einum flokki, ið tosar um at ”standa á egnum beinum”. Tey sum skapa nakað í Føroyum verða samanborin við ránsmenn, og arbeiðsfólk teirra eru gíslar.
Kvøldið fyri sum hesi orðini fullu á flokstingi hjá Tjóðveldi, boðaði meirilutin í Tórshavnar Býráð (har Tjóðveldi er størsti flokkur) frá, at meirilutin kann ikki góðtaka, at løgtingið ætlar at flyta almennar stovnar og harvið arbeiðspláss úr høvuðsstaðnum. Og dagin eftir flokstingið boðar borgarstjórin í Havn frá, at nú skal flogvøllur gerast á Glyvursnesi. Tað merkir, at eitt av stóru almennu arbeiðsplássunum uttanfyri høvuðsstaðin skal flytast til Havnar.
Eg skilji væl, at eitt býráð roynir at verja áhugamálini innanfyri sín egna bøgarð, men okkurt skulu fólk gera uttanfyri henda sama bøgarðin. Tað ber ikki til at steingja privatu arbeiðsplássini úti um landið og samtíðis halda fast við, at øll almenn arbeiðspláss skulu vera í Havn. Sjálvur havi eg als ikki ilt av, at flestu almennu arbeiðsplássini eru í Havn, men tað krevur, at nógv privat arbeiðspláss eru aðrastaðni í landinum.
Verani fiskivinnuskipan hevur tørv á ábótum, men ”antitrust” er ikki rætta loysnin.
Helgi Abrahamsen


text:
Vælkomin til Steingrund Akustik Sp/f
Ráðgeving innan ljóð
Steingrund Akustik Sp/f er eitt virki, sum við hollum teoretiskum serkunnleika og áralongum praktiskum royndum, ráðgevir og skapar loysnir innan alt tað, sum hevur við ljóð og óljóð at gera.
Vit arbeiða fyri konserthøli, spælistøð, festivalar og onnur, ið vilja hava tónleikin at ljóða so væl sum yvirhøvur til ber.
Eisini arbeiða vit fyri arkitektar, byggifeløg og byggiharrar við at projektera nýbygningar, so ljóðviðurskiftini í teimum nýggju bygningunum verða tey best møguligu. Hetta arbeiði fevnir somuleiðis um privat sethús og bústaðir.
Arbeiðsøki okkara fevnir harafturat um uppgávur fyri arbeiðsgevarar og arbeiðstakarar, sum vilja tryggja seg ímóti, at long eftirklangstíð og óljóð forkoma arbeiðsgleðini.
Vit arbeiða fyri kommunur og privatfólk til tess at fyribyrgja, at óljóð frá virkjum, havnum, ferðslu og øðrum ikki órógvar tey, sum búgva nærhindis. Í slíkum sambandi gera vit ljóðmátingar, har tað er neyðugt. Somuleiðis gera vit ljóðsimuleringar, so viðskiftafólk okkara kunnu hoyra, hvussu ein ávís broyting fer at ávirka ljóðviðurskiftini á staðnum.


text:
Í Danmark mælir Útbjóðingarráðið til, at útbjóðingar av almennum uppgávum verða kunngjørdar á einari felags heimasíðu. Mett verður, at vinningurin av hesum verður í minsta lagi fimm milliardir krónur.
Síðan 2007 hava danskar kommunur havt skyldu til at útbjóða keyp av vørum og tænastum, ið kosta meira enn 500.000 kr. Henda skylda hevur tó ongar ásetingar um, hvar ella hvussu útbjóðingin skal kunngerast. Tá uppgávurnar verða bjóðaðar út, fer hetta ofta bara fram á heimasíðuni hjá einstøku kommuni, og tað ger tað torført hjá fyritøkum at fáa yvirlit yvir, hvørjar almennar uppgávur verða útbjóðarar.
Í roynd og veru skulu privatar fyritøkur halda eyga við 98 ymiskum heimasíðum, um tær ynskja at vita, hvørjar kommunalar uppgávur verða bjóðaðar út. Sambært einari nýggjari kanning halda privatar fyritøkur, sum bjóða uppá almennar uppgávur, tí ikki at útbjóðingarskyldan hevur gjørt tað lættari at bjóða uppá almennar uppgávur.
Við at savna allar útbjóðingar á einum stað, ynskir eitt samt útbjóðingarráð nú at broyta hetta. – Vit síggja stórar møguleikar í at savna allar útbjóðingar saman. Samlaðu útbjóðingarnar hava eitt virði, sum er størri enn 50 milliardir kr., og ein frágreiðing hjá Kappingarráðnum vísir, at myndugleikarnir kunnu spara millum 10 og 20 prosent, um kappingin um almennu uppgávurnar økist. Tað er tí nógv at vinna, um kunngerðingin av almennu útbjóðingunum verður savnað á einum stað, soleiðis at størri kapping fæst um almennu uppgávurnar, sigur Henrik Friis, ið starvast hjá Dansk Industri. Hann vísir á, at 60 prosent av fyritøkunum, ið tóku lut í einari kanning hjá Útbjóðingarráðnum, svaraðu, at ein miðsavnað loysn fer at gera tað lættari at finna útbjóðingarnar. Og meira enn 45 prosent av fyritøkunum svaraðu, at tær fóru at bjóða uppá fleiri uppgávur.
Kelda: www.di.dk


text:
Góða ongantíð fer tú úr huga
um eg fari víða um verð,
nátt sum dag kann títt yndi eg skoða,
djúpt í hjarta tú avmyndað er.
Bjørt og vøkur var Venus hin væna,
tá hon, nýfødd, í brimhjómi vóð,
sveipt í sólgulli elskhugsgudinna,
fyri mær, tó tú bjartari stóð.
Um tær vænastu kvinnur á foldum
stóðu her, og eg fekk til tess ráð,
at eg kundi ta fagrast kjósa,
velja bjartastu rósu eg sá :
uttan dvøl, eg til tín vildi skunda,
sælur nevndi títt elskaða navn,
tí tú lýsur sum sól millum stjørnur,
errin tók eg teg, søta, í favn.
Góða, elska meg, stundirnar líða,
vetur nærkast og summarið fer,
bjørtu blómur í storminum stríða,
liggja kvettar og fjalast við gler.
Brátt er lívsins summar farið,
og vit følnað sum blómur á fold;
heitt og sterkt, liv tær fúkandi løtur,
ongin liljar og elskar í mold.
Pól F. JoensenGoym tekstin


text:
RÆTTING: Annika Smith, og ikki Norðuratlantsbólkurin, skipar fyri. Hósdagin, 13. januar kl. 20.00 - 22.00, verður kjak í Føroyahúsinum í Keypmannahavn, við Villy Søvndal, Anniku Smith og Høgna Hoydal.
"Í Danmark nærkast eitt spennandi fólkatingsval og - helst - eisini ein nýggj reyð stjórn. Hetta er eitt val, sum føroyingar í Keypmannahavn og restini av Danmark kunnu taka lut í. Men hvat kunnu teir - og Føroyar - vænta sær av eini nýggjari stjórn? Hvørja støðu fer ein nýggj stjórn at hava til føroyskan sjálvsavgerðarrætt og føroyska grundlóg? Og hvussu fer ein nýggj stjórn at samstarva við Føroyar um at skapa ein tryggari búskap og eini betri vernd móti vanlukkum sum teirri, ið Eik endaði í?"
Sí innbjóðing:
Nýggj stjórn - nýggjur føroyapolitikkur?
GG: MFS er óheft av partapolitikki, og skipar ikki fyri hesum tiltaki.


text:
Profilurin: Mona Dam Poulsen
Navn:
Mona Dam Poulsen
Bústaður: Hoyvík
Aldur: 15 ár
Hvat lívsstarv ynskir tú tær?
- Tónleikari, heilt avgjørt!
Lýs teg sjálva við trimum orðum!
- Fitt, løgin og inn í millum kann eg vera haaarðliga aggressiv x).
Hvat hevði tú gjørt, um tú vanst eina millión?
-Eg hevði keypt mær eitt feitt studio við útgerð, og
shoppað fyri rest :*!
Hvat kann fáa øði í teg dagliga?
-REGN! Og tá eg verði mint á skúlatingini..
Hvat fær teg at gleðast dagliga?
-Tá øll eg síggi eru í góðum lag, og mínir elskaðu vinir :'D
Hvør er besta løtan í lívi tínum?
-Tá vit (Neistin gentur 14), í summar 2010 vunnu heimsins størstu hondbóltskapping fyri yngri aldursbólkar, PARTILLE CUP :*!
Um tú ikki búði í Føroyum, hvar hevði tú so búð?
-Australia!
Hvønn kendan persón kundi tú hugsað tær at hitt?
-Uha.. Livandi persón? Sooo haldi eg at tað hevði verið yyyvir awesome, um eg fór ein túr heim til Steven Tyler at jamma. Ella um eg og Serj Tankian gingu ein túr ígjøgnum viðarlundina, og sótu í Mica við hvør sínum Toast og chillaðu :P.
Hevur tú nakra fobi?
-ARACHNOPHOBIA BIG TIME!!
Hvat er stuttligasta menniskja, tú hevur upplivað?
-INGRID WARDUM!!!! Jemain Clement:* So havi eg eisini ein nokkso komiskan beiggja :P.
Hvussu nógvar bróstvortur hevur tú?
-also.. Eg vil ikki dríva yvir, men.... 2 :/ ?
Hvat slag av undirbuksum dámar tær best?
-Einar ávísar D&G :'D! Tær eru næstan ikki til at fara úr aftur..
Hevur tú nógv móðurmerkir?
-Ja, eg eri fylt við móðurmerkjum D:
Hvat fyri stødd í skóm brúkar tú?
-Stødd 41
Heldur tú, at tú sjálv ert lekkur?
-OMG JAAA!!!
Hvørjum hevði tú viljað farið á date saman við?
-Jamie Cullum ella Daniel Radcliffe:*
Hvat fær teg tendraða?
-Sharmerandi blues tónleikarar♥
Hvussu leingi situr tú á kummuni?
-eeeeeh, um teldan er við, og situr á lørunum, so kundi tað verið ein løta..;)
Hvat er tað besta við gentum?
-Heh, at tær flestu eru suuper fittar, festligar og stuttligar. Einki er so gott tá tær eru sooo við uppá tað, hæhæhæ :*!
Hvat er tað besta við dreingjum?
-Uuuuha... Eitt tað mest týdningarmikla: HUMOR!:P. Og so eisini kropparnir hjá fimleikarum/svimjarum:*!
Stuttar ella langar negl?
-Eg fái ikki spælt guitar við ov longum neglum, soo eg vildi mett stuttar.
G! festival ella Summarfestival?
-eeeeh, SF? :i Havi ongantíð verið heima á klettunum á G!, men ætli mær so í ár at fara og lurta eftir Meshuggah:*
Hevði tú nakað nýggjárslyftið?
-Nei, orki ikki sovorðið ;)
Takk fyri!


text:
Hvítaskøta (skøtuættin)
Raja lintea Fries, 1839
Stødd: Hvítaskøta verður upp í 124 cm long.
Dýpi: Hon er úr 150 m niður á 650 m.
Litur: Um bakið er hon brún- ella blágrá, viðhvørt rættiliga dimm. Undir búkinum er hon hvít, oftast við tveimum blágráum blettum við gotið. Hon er blágrá fram við ravakantunum aftanfyri ravahornini. Undir halanum er hon hvít fram við kantunum, og ein grá strípa er eftir allari miðjuni.
Lýsing: Gronin er spísk og long, umleið 3,5 ferðir ennibreiddina. Vaksnir fiskar hava eitt rað av hvítum píkum, millum 42 og 51, mitt aftur eftir bakinum og út á halan. Eitt ella fleiri óreglulig røð av píkum eru á síðunum á halanum. Tveir stórir píkar eru á ‘herðunum’, umleið 4 píkar við eyguni og umleið 4 framman fyri eyguni. Hon hevur ongan pík millum ryggfjaðrarnar. Onkrar gamlar skøtur hava ongar píkar framman fyri halan og hava bert nakrar naddar við eyguni og á ‘herðunum’. Halapíkarnir eru har framvegis, eisini teir eftir kantunum. Ravakantarnir framman eru eitt sindur bogaðir inní.
Eyðkenni: Tann ljósi liturin og píkarnir á halanum. Eyðsýnd er tann gráa strípan mitt undir halanum.
Týdningur: Hvítaskøta verður avreidd sum annar fiskur.
da: Hvidrokke, en: Sailray, fr: Raie voile, ís: Hvítaskata, no: Kvitskate, tý: Weissrochen
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Skøtur Rajiformes
4 ættir eru í hópinum, 32 slektir og 285 sløg.
Við Føroyar er bert tann eina ættin, og hon hevur 8 slektir og 14 sløg:
Skøturnar eru eyðkendar við sínum flata kropsskapi, spísku gron og langa hala,
oftast við nógvum píkum eftir baki og hala.
Kjafturin og táknaopini eru á blindusíðu, meðan eyguni og andaholini eru á eygnasíðuni.
Undir Føroyum eru skøturnar bert í sjónum, men aðrastaðir eru nøkur sløg bæði í feskum vatni og í blandingsvatni.
***
Í stuttum um skøtur:
Halin á skøtu er í veruleikanum aftari partur av rygginum. Hann verður tó nevndur hali millum manna, og eisini her.
Ryggfjaðrarnar eru aftarlaga á halanum, og sterturin bara hómast aftast.
Ravarnir eru í veruleikanum uggafjaðrarnar, sum við tíðini hava fingið tað skapið,
teir hava nú.
Eins og aðrir bróskfiskar, hava kallfiskarnir tvey útvortis makingargøgn hangandi
aftur úr sær, eitt hvørjumegin halarótina.
Undir Føroyum eru skrásett 14 skøtusløg.


text:
Anna Høgnadóttir og Elsebeth Kathrina Jógvansdóttir, praktikantar 13.02.2018 (13:10)
Altjóða pannukøkudagur er í dag
Í dag er altjóðar pannukøkudagur. Týsdagur í føstuinngangi er ein serligur dagur, sum verður hildin í nógvum londum í heiminum. Tað verður hátíðarhildið í londum, ið tosa enskt, sum tildømis í Stórabretlandi, Írlandi, Australia og Canada.
Í Fraklandi, USA og í øðrum londum verður tað nevnt ’Mardi Gras’ ella ’Fat Tuesday’. Í øðrum londum, sum til dømis Spania, Italia ella Brasilia er týsdagur á føstuinnganginum í endanum á Karneval.
Á hesum degi etur tú pannukøkur við nógvum fólki: tunnar, flatar kakur, ið eru gjørdar á pannuni. Pannukøkudagurin er altíð ein týsdag í februar ella í mars, tað er dagin fyri øskudag, byrjanin av føstuni. Føstan er tíðarskeiðið 40 dagar fyri páskir.
Sum siðvenja ótu fólk ikki matvøru, sum smør og egg í føstuni, so fyri at brúka tað, gjørdu tey pannukøkur av tilfarinum týsdagin í føstuinngangi.
Ein onnur siðvenja á altjóðar pannukøkudegi í Stórabretlandi er pannukøku rennidysturin. Fólk renna, har tey skulu halda í eini grýtu við eini pannukøku í, meðan tey renna, skulu tey kasta pannukøkuna upp í luftina og lofta henni við grýtuni fleiri ferðir.
Í nøkrum rennidystum eru fólkini í grýluklæðum. Tann kendasti rennidysturin er í býnum Olney, sum er mitt í Onglndi. Tað verður sagt at Olney hevur hátíðarhildið pannukøku rennidystin síðani 1445.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Tá fjórða útbjóðingarumfar læt aftur leygardagin á middegi, hevði eitt felag søkt Jarðfeingi um at leita eftir kolvetni í føroyska landgrunninum. Jarðfeingi fer nú at viðgera umsóknina. Talan er um drúgt og tekniskt tilfar, sum tekur nakrar vikur at viðgera.
“Sjálvandi hevði eg vónað, at vit fingu fleiri enn ta einu umsóknina”, sigur Poul Michelsen, landsstýrismaður. Landsstýrismaðurin leggur tó afturat, at altjóða oljuídnaðurin framhaldandi er í kreppu og at leitivirksemið er tað minsta í meira enn seksti ár. “Tí høvdu vit hinvegin ikki væntað at fingið nógvar umsóknir.”
Umframt ta einu umsóknina vístu fleiri feløg ítøkiligan áhuga fyri føroyska landgrunninum. Feløgini hava biðið um jarðfrøðiligar dátur frá Jarðfeingi, eins og kunning um treytirnar at leita eftir olju og gassi á føroyskum øki. “Okkurt bendir á, at feløg seinni fara at søkja umvegis open door skipanina. Tí fara vit nú at fyrireika tað eisini og vænta at lata dyrnar upp um einar 3-4 mánaðir,” sigur Niels Christian Nolsøe, stjóri á Jarðfeingi.
Open door vil siga, at dyrnar til føroyska landgrunnin standa opnar, og at oljufeløg søkja um leitingarloyvi, tá ið tað passar við teirra leitingarstrategi.
“Í næstum fara vit at meta um, hvussu farast skal fram við framtíðar kolvetnisleiting í Føroyum.
Ein viðkomandi spurningur í tí sambandi er, um vit eiga at tillaga leititreytirnar, sum í høvuðsheitum hava verið tær somu, síðani farið varð undir at leita eftir olju við Føroyar” sigur Poul Michelsen.


text:
Nú tvey umfør eru eftir í kappingini í Klaksvík millum fremstu telvarar úr smátjóðum í Evropa er føroyski stórmeistarin Helgi Dam Ziska framvegis flúgvandi við fullum stigatali. Sjeyndi sigurin í eitt koyr var fingin til høldar í dag móti Paris Kleridis úr Kýprós.
Harðasti kappingarneytin, stórmeistarin Igor Efimov úr Monako, snávaði í dag og mátti sættast við remis móti Aloma Vidal úr Andorra, sum er altjóða meistari. Helgi er tí hálvtannað stig framman fyri Efimov og Fred Berend úr Luksemburg, sum nú hevur fingið Efimov aftur.
Tað merkir, at vinnur Helgi aftur í morgin, hevur hann longu vunnið kappingina, sama hvussu gongst í síðsta umfari sunnudagin. Men mótstøðumenninir, sum Helgi hevur eftir, eru júst teir, sum eru í hølunum á honum, Igor Efimov og Fred Berend.
Men soleiðis sum Helgi hevur telvað higartil, man lítil ivi vera um, at hann er mentur at tryggjað sær sigurin – kanska longu í morgin. Spurningurin er, um Helgi spælir sær við tankan um at vinna kappingina við fullum stigatali. Tað hevði vissuliga verið eitt satt bragd.
Olaf Berg hevði ikki eydnuna við sær í dag, og tapti fyri Stelios Theocharous av Kýpros.
Í áttanda og næstsíðsta umfari í morgin hava báðir føroyingarnir hvíta fólkið. Helgi telvar móti Fred Berend og Olaf móti Renato Frick. Telvað verður í hølunum hjá Húsmøðrafelagnum í Klaksvík. Byrjað verður klokkan 15.00.
Støðan í Small Nations 2018 eftir 7 umfør:
1 GM Helgi Dam Ziska (Føroyar) 7 stig
2 GM Igor Efimov (Monako) 5½
3 IM Fred Berend (Luksemburg) 5½
4 IM Aloma Vidal (Andorra) 4
5 Paris Kleridis (Kýpros) 3½
6 Olaf Berg (Føroyar) 3
7 Peter Kirby (Guernsey) 2
8 Stelios Theocharous (Kýpros) 2
9 Krysztof Belzo (Jersey) 1½
10 Renato Frick (Liktinstein) 1


text:
Treysti skipaði fyrrapartin leygardagin 31. mars 2018 fyri árligari Silvarenning í Klaksvík, har omanfyri 70 rennarar luttóku, og var harav meginparturin børn. Líkindini at renna vóru sera góð og sólin var frammi tað mesta av tíðini meðan tiltakið var.
Gestablídni frá Norðoya Sparikassa var stórt. Í deildini, har tilmelding fór fram, var borðreitt við frukt, kaffi/te og øðrum góðum. Hetta bleiv sett útum meðan renningarnar vóru tí veðrið varð til tað.
Í øllum aldursbólkum hjá børnum fingu allir luttakarar eitt silvaheiðursmerki tá tey komu á mál. Tað gjørdi at bæði børn og foreldur blivu uppaftur betri nøgd við tiltakið.
Luttakararnir vóru ymsastaðni frá. Teir flestu úr Klaksvík, men eisini úr Haraldsundi, Árnafirði, Havn, Kollafirði, Leirvík, Fuglafirði, Toftum, Sørvági og Miðvági.
Tíggju minuttir áðrenn fyrsta renningin byrjaði, syrgdi Silvi fyri einari góðari upphiting saman við børnunum.
Treysti ynskir at takka Silva, Norðoya Sparikassa og øllum rennarum og foreldrum fyri ein góðan dag.
Myndir hjá Símun á Høvdanum eru her: Silvarenning 2018
Øll úrslitini eru at finna niðanfyri:


text:
Leita í bókasavnsgrunninum
Tittulupplýsingar
90355988
Undirfloyma
Útgávuár: 2015
Mál: Føroyskt
Hill: fb > Jógvansdóttir
Slag av tilfari: Bók
Útgáva: [1. útgáva]
Forlag: [Mentunargrunnur studentafelagsins]
Viðmerking:
rithøvundur: Anna Malan Jógvansdóttir
Yrkingar
Upprunaútgáva: 2015
Stødd: 27 síður : myndir í litum
Innihald
Innihald: Úr mínum kjarna ; At ræðast náttina ; Mín sál er sundursmildrað ; Greinar ; Forfall ; Lívsins tyngd ; Myrkursins friður ; Hav ; Gjarhjarta ; Kærleikans rusthav ; Í havið ; Alt hvørvur ; Brimeygað ; Úr sorgarsjógvi spríkja blómur ; Minnini gera sjálvmorð ; Glas ; Avskeplað ; Glasgenta ; Følvið, sum doyr ; Glasnáttin ; Tá glasið smildrast
Her finst tittulin
Ummæli
Ver við í kjakinum
Undirfloyma
Les meira um tittulin
Seinastu leitingar í grunninum


text:
Nakað stórt er við at henda! Tað, sum fyri nøkrum vikum síðani sá út til at vera ómøguligt, kann nú gerast til veruleika, við at veljarin fellir annað sambandsumboðið á valinum í morgin
Men fyri at røkka málinum, noyðast vit at sleppa flokspolitikkinum eina løtu, og í staðin hugsa tjóðskaparliga. Vanliga duga vit føroyingar væl at finna viðurskifti, ið spjaða
Men hetta sundurlyndið eigur tó at verða lagt til viks á valinum í morgin. Tí týdningurin av hesuferð at vinna føroysku tjóðskaparrøddini sæti á danatingi, eigur at vinna á tí vanliga sundurlyndinum
Tað verður sostatt ikki ein tjóðveldisrødd, men ein tjóðskaparrød, vit fara at hoyra á danatingi, um listi E megnar at vinna annan sessin
– Eg vil, alt tað er eri mentur, virka fyri at savna tjóðskaparsinnaðar føroyingar
– Eg vil tí virka fyri, at tann føroyska tjóðskaparrøddin á danatingi ikki ber ósemjurnar í tjóðskaparrørsluni við sær á danating
– Og eg vil virka fyri, at okkara sjálvsøgdu rættindi til egna grundlóg og egið fiskiríkidømi ikki verða heglað undir fótum av dønum, eins og tað er hent í seinasta valskeiði
Lat ikki sundurlyndið føra til, at atkvøðan verður blakað burtur til onkran, sum kortini ongan møguleika hevur at verða valdur
Set krossin har møguleikin fyri at vinna er størstur – við lista E
Nakað stórt er við at henda! Tað, sum fyri nøkrum vikum síðani sá út til at vera ómøguligt, kann nú gerast til veruleika, við at veljarin fellir annað sambandsumboðið á valinum í morgin